विंबलडन : सोमदेव हारे, सानिया युगल के दूसरे दौर में  
सोमदेव रूस के माइकल यूज्नी से सीधे सेटों में हार गए, लेकिन सानिया और उनकी रूसी जोड़ीदार वेसलिना महिला युगल के दूसरे दौर में पहुंचने में सफल रही।
सोमदेव देववर्मन विंबलडन टेनिस टूर्नामेंट के एकल में रूस के माइकल यूज्नी से सीधे सेटों में हार गए, लेकिन सानिया मिर्जा और उनकी रूसी जोड़ीदार इलेना वेसलिना महिला युगल के दूसरे दौर में पहुंचने में सफल रही।  सोमदेव को दूसरे दौर में 18वीं वरीयता प्राप्त यूज्नी के हाथों 2-6, 4-6, 4-6 से शिकस्त का सामना करना पड़ा। इस बीच, सानिया और इलेना की चौथी वरीयता प्राप्त जोड़ी ने रूस की अन्ना चाकवेताद्जे और अमेरिका की मेलिनी आडिन की जोड़ी को 6-0, 7-6 से हराया। उनका अगला मुकाबला चेक गणराज्य की रेनाटा वोराकोवा और कजाखस्तान की गालिना वोस्कोबोएवा से होगा।